CONSILIUL LOCAL AL COMUNEI TUNERI 	ANEXA 1 LA HCL ……./05.07.2016

REGULAMENT
Pentru stabilirea metodologiei de solutionare a cererilor si repartizare a terenurilor atribuite in baza Legii nr. 15/2003 republicata, cu modificarile si completarile ulterioare, privind sprijinul acordat tinerilor pentru construirea unei locuinte proprietate personala

CAP.1 CONSIDERATII GENERALE 
Art. 1. Obiectul prezentului regulament il constituie stabilirea metodologiei de solutionare a cererilor si repartizare a terenurilor atribuite in baza Legii nr. 15/2003 republicata, cu modificarile si completarile ulterioare.
Art.2. La elaborarea prezentului regulament au fost respectate prevederile urmatoarelor acte normative: 
· Legea nr. 15/2003 privind sprijinul acordat tinerilor pentru construirea unei locuinte proprietate personala, republicata, cu modificarile si completarile ulterioare;
· H.G. nr. 896/2003 pentru aprobarea Normelor metodologice de aplicare a Legii nr. 15/2003 privind sprijinul acordat tinerilor pentru construirea unei locuinte proprietate personala;
· Legea nr. 50/1991 privind autorizarea executarii lucrarilor de constructii, republicata, cu modificarile si completarile ulterioare;
· Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Art.3. Principiul care a stat la baza regulamentului este: 
a) Principiul accesului liber al tinerilor sub 35 de ani la terenuri apartinand domeniului privat al comunei Tunari, in vederea realizarii de locuinte proprietate personala.
Art. 4. In sensul prezentului regulament, se definesc urmatorii termeni: 
· Tineri – persoane majore cu varsta cuprinsa intre 18 ani impliniti si 35 de ani – solicitanti ai terenurilor apartinand domeniului privat al comunei Tunari;
· Consiliul Local al Comunei Tunari – organul abilitat protrivit Legii nr. 15/2003 sa analizeze dosarul fiecarui solicitant si sa hotarasca aprobarea cererii si atribuirea terenului sau, dupa caz, respingerea acestuia;
· Comisie de analiza – comisie alcatuita din 5 membri, una persoana reprezentant serviciu urbanism si un secretar al comisiei, desemnat prin hotararea consiliului local. 
· Inceperea constructiei – obtinerea autorizatiei de construire si semnarea procesului verbal de incepere a lucrarilor de constructie in maxim 12 luni de la data atribuirii terenului;
· Data atribuirii terenului – data predarii – preluarii terenului pe baza procesului verbal incheiat;
· Realizarea constructiei in conformitate cu prevederile Legii nr. 50/1991, republicata, cu modificarile si completarile ulterioare – termenul de realizare a locuintei este de maxim 3 ani de la data atribuirii terenului;
· Convenție – actul juridic prin care se transmite dreptul de folosinta gratuita asupra terenului si care stabileste drepturile si obligatiile partilor privind transmiterea in folosinta, exploatarea si administrarea terenului atribuit, precum si conditiile de finalizare a constructiei;
CAP. II. CONSTITUIREA FONDULUI DE TERENURI DISPONIBILE IN VEDEREA APLICARII LEGII NR. 15/2003
Art. 5.  În vederea sprijinirii tinerilor pentru construirea unei locuinţe proprietate personală, Consiliul Local al comunei Tunari prin Hotărâre, atribuie cu titlu gratuit suprafeţele de teren cuprinse în lista parcelelor disponibile pe care beneficiarii vor realiza locuințele.
 Art. 6. Situaţia terenurilor disponibile, în vederea aplicării dispoziţiilor Legii nr. 15/2003, se actualizează anual, prin hotărâre a Consiliului Local, la propunerea Comisiei de analiză.
Art. 7. Situaţia terenurilor disponibile pentru atribuire în folosinţă gratuita în vederea construirii de locuinţe de către tineri în baza Legii 15/2003, republicată, se aduc la cunoştinţa publică prin afişare la sediul Consiliului Local şi pe site-ul primăriei Comunei Tunari. 
CAP. III. ATRIBUIREA TERENURILOR 
Art. 9. In vederea sprijinirii tinerilor pentru construirea unei locuinte proprietate personala, Consiliul Local al Comunei Tunari atribuie, cu titlu gratuit, suprafete de teren, in conformitate cu prevederile Planului Urbanistic de Detaliu. 
Art. 10. Atribuirea terenului se face individual, in folosinta gratuita, pe durata existentei locuintei proprietate personala, in limita suprafetelor disponibile, prin hotarare a consiliului local. 
Art.11. In conditiile prezentului regulament, au acces la atribuirea unui teren din domeniul privat al comunei Tunari urmatoarele categorii de persoane: 
a) Tineri necasatoriti cu varsta cuprinsa intre 18 si 35 de ani la data depunerii dosarului complet;
b) Tineri casatoriti cu varsta cuprinsa intre 18 si 35 de ani la data depunerii dosarului complet;
c) Tineri care au domiciliul stabil in comuna Tunari;
d) Tineri care nu detin sau nu au detinut in proprietate o locuinta ori un teren destinat construirii unei locuinte;
e) Sotul/sotia, dupa caz, nu detine sau nu a detinut in proprietate o locuinta ori un teren destinat construirii unei locuinte.
Art. 12. Nu pot beneficia de atribuirea de terenuri solicitantii care: 
a) Au implinit varsta de 35 de ani inainte de data depunerii dosarului complet;
b) Nu au domiciliul stabil in comuna Tunari;
c) Detin sau au detinut in proprietate o locuinta sau un teren destinat construirii unei locuinte;
d) Solicitantul, respectiv sotul/sotia acestuia detine sau a detinut o locuinta sau un teren destinat construirii unei locuinte. 
Art. 13. Dosarele privind solicitarile de terenuri se vor depune la sediul Primariei comunei Tunari – Registratura. 
Art. 14. (1) Dosarul complet va contine urmatoarele documente:
a) Cerere
b) Copie Xerox de pe certificatul de nastere al solicitantului si al sotului/sotiei daca este cazul
c) Copie Xerox de pe actul de identitate al solicitantului si al sotului/sotiei daca este cazul
d) Copie Xerox de pe certificatul de casatorie, daca este cazul
e) Declaratia solicitantului, respectiv a sotului/sotiei, dupa caz, pe propria raspundere, ca nu detine sau ca nu a detinut in proprietate o locuinta sau un teren destinat construirii unei locuinte – act notarial.
f) Copie certificate de nastere copii minori
g) Certificate de atestare fiscala de la Biroul Impozite si Taxe – persoane fizice din cadrul Primariei Tunari , care sa ateste ca solicitantul nu inregistreaza debite la bugetul local.
Art. 15. Sub sanctiunea retragerii atribuirii, beneficiarul terenului pentru construirea unei locuinte proprietate personala este obligat sa inceapa constructia locuintei in termen de un an de zile de la data atribuirii terenului si sa o realizeze cu respectarea prevederilor Legii nr. 50/1991 privind autorizarea executarii lucrarilor de constructii, republicata, cu modificarile si completarile ulterioare, conform prevederilor prezentului regulament, in temen de 4 ani de la atribuire.
Art. 16. Cererile formulate care indeplinesc criteriile stabilite la art. 11 din regulament vor fi analizate de catre Comisia de Analiza desemnata prin dispozitia primarului comunei. 
Art. 17. Dosarele complete, care indeplinesc criteriile generale stabilite la art. 11 al regulamentului si cele suplimentare – Anexa 2 la hotarare – vor fi supuse aprobarii Consiliului local al comunei Tunari, individual, pentru fiecare solicitant, in ordinea punctajului obtinut.
Art.18. Dosarele care nu indeplinesc conditiile generale, precum si cele incomplete, vor fi respinse la propunerea motivata a Comisiei de Analiza stabilita prin dispozitia primarului comunei Tunari. 
Art. 19. Atribuirea loturilor se face in functie de punctajul obtinut de solicitant, in ordine descrescatoare, din lista aprobata de Consiliul local, in functie de optiune si in limita loturilor disponibile, identificate de proprietarul terenurilor. 
Art. 20. In vederea asigurarii transparentei, se va intocmi, inainte de a se supune aprobarii Consiliului local, de catre comisia de analiza desemnata, lista dosarelor propuse spre aprobare, cuprinzand si puncatjul obtinut, ce va fi afisata la sediul primariei spre consultare. 
Art. 21. Persoanele nemultumite de punctajul acordat pot face contestatie in termen de 48 de ore de la data afisarii listei. Aceste contestatii vor fi solutionate de catre o comisie stabilita de catre primar prin dispozitie. In situatia respingerii contestatiei de catre comisia de solutionare a contestatiei, persoana nemultumita se poate adresa instantei de contencios-adminsitrativ, in conditiile Legii nr. 544/2204 privind contenciosul administrative.
Art. 22. In prima sedinta ordinara, consiliul local analizeaza dosarul complet al fiecarui solicitant si hotaraste aprobarea cererii sau, dupa caz, respingerea acesteia. 
Art. 23. Punerea in aplicare a hotararii consiliului local de atribuire in folosinta gratuita a terenului pentru construirea unei locuinte se face in limita parcelelor disponibile de catre primar, in termen de 30 de zile de la data aprobarii de catre consiliul local, pe baza de proces – verbal.
Art. 24. Beneficiarii de atribuire in folosinta gratuita a terenurilor din domeniul privat al comunei Tunari au obligatia, sub sanctiunea retragerii atribuirii, sa semneze contractual de comodat. 
Art. 25. Contractul de comodat se va incheia in forma scrisa, intre proprietar si titularul dreptului de folosinta. 
Art. 26. Drepturile si obligatiile partilor se stabilesc prin modelul cadrul al Contractului de comodat, parte integranta a prezentului regulament. 

CAP. VI METODOLOGIA DE VÂNZARE A TERENURILOR ATRIBUITE IN TEMEIUL LEGII nr.15/2003, REPUBLICATĂ
Art.27. Prezentul Capitol reglementeaza metodologia de vanzare a terenurilor care apartin domeniului privat al Comunei Tunari si care au fost atribuite tinerilor in folosinta gratuita pentru construirea unor locuinte proprietate personala, conform Legii m. 15/2003, republicata, cu modificarile si completarile ulterioare.
Art.28. (1) Consiliul Local al Comunei Tunari, in temeiul art. 8 din Legea m. 15/2003, la cererea beneficiarilor Hotararii Consiliului local privind atribuirea de terenuri, proprietari ai locuintelor, poate aproba vanzarea terenurilor care au fost atribuite in folosinta gratuita pentru construirea de locuinte proprietate personala, dupa finalizarea edificarii acestora.
(2) Hotararea Consiliului local privind aprobarea vanzarii directe a terenurilor, va aproba si pretul de vanzare al acestora, pe baza rapoartelor de evaluare întocmite de un expert evaluator autorizat ANEVAR.
[bookmark: _GoBack]Art.29. Vanzarea terenurilor atribuite in folosinta gratuita In temeiul Legii nr.15/ 2003, se va face numai catre proprietarii locuintelor edificate pe acest teren, care indeplinesc urmatoarele conditii:
a) au edificat constructii definitive cu destinatia de locuinta, respectand autorizatia de construire eliberata de Comuna Tunari, conform Legii m 50/1991, republicata;
b) locuinta a fost intabulata in Cartea Funciara;
c) locuinta a fost inregistrata cu rol fiscal;
d) solicitantul nu inregistreaza debite la bugetul local;
e) au domiciliul stabil pe raza comunei Tunari, conform actului de identitate.
Art.30. (1) Proprietarii locuintelor edificate pe terenurile atribuite in folosinta gratuita in baza Legii nr. 15/2003, pot depune la Secretariatul Primariei Comunei Tunari o solicitare privind intentia de cumpararea a acestor terenuri.
 (2) Solicitarea scrisa va fi insotita de urmatoarele documente:
 a) Hotararea Consiliului Local al Comunei Tunari prin care a fost atribuita in folosinta gratuita suprafata de teren in cauza, in baza Legii m 15/2003;
 b) Proces-verbal de punere in posesie a solicitantului cu privire la suprafata de teren atribuita in folosinta gratuita;
 c) Documentatie de cadastru;
 d) Autorizatia de construire a locuintei si procesul verbal de Incheiere a lucrarilor;
 e) Certificat de atestare fiscala pentru locuinta proprietate personala;
 f) Dovada inscrierii in cartea funciara atat a locuintei, cat si a terenului- extras de carte funciara in acest sens;
 g) Copie acte de identitate.
Art.31. (1) Analizarea cererilor se efectueaza de catre Comisia de analiza constituita in temeiul art.11 din prezentul regulament.
 (2) Solicitarile de cumparare a terenurilor vor face obiectul dezbaterii in cadrul sedintei Comisiei de analiza in termen de 30 de zile de la data depunerii, iar discutiile vor fi consemnate intr-un proces -verbal.
 (3) Comisia va intocmi un raport de analiza pentru fiecare solicitare in parte si va concluziona privind admiterea cererii de vanzare sau privind respingerea motivata a acesteia.
 (4) Comisia va comunica solicitantului concluziile raportului de analiza a solicitarii, respectiv daca a fost admisa sau daca a fost respinsa.
Art.32. Pentru fiecare solicitare se va intocmi un dosar ce va contine cererea solicitantului, cu documentele anexa prevazute la art. 30 din prezentul regulament, raportul de analiza al comisiei, adresa de comunicare catre solicitant.
Art.33. Comisia va propune Consiliului Local al Comunei Tunari adoptarea unei hotarari privind aprobarea vanzarii directe si a pretului de vanzare pentru fiecare teren in parte, punand la dispozitia acestuia dosarul prevazut la art.30.
Art.34. (1) Contractul de vanzare a terenului se va incheia in termen de 60 de zile de la data adoptarii Hotararii Consiliului Local al Comunei Tunari.
(2) Contractul se va incheia la un birou notarial public desemnat de comun acord de catre parti, intre reprezentantul Comunei Tunari, imputernicit in acest sens prin Hotararea Consiliului Local, si solicitant.
(3)Taxele de redactare, autentificare si intabulare vor fi suportate exclusiv de catre solicitant.
Art.35. (1) Pretul contractului va fi achitat integral la data incheierii de autentificare a contractului.
Art.36. Contractul legal perfectat si executat face dovada proprietatii depline a solicitantului asupra terenului transmis in proprietate.
Art.37. Beneficiarul prevederilor Legii. nr.15/2003 nu poate ceda folosinta terenului, gratuit sau oneros, unor terti.
Art.38 Beneficiarii Hotararii Consiliului Local al Comunei Tunari de atribuire a unui teren in baza Legii nr.15/2003 pentru constructia de locuinte au interdictia de instrainare a constructiei pe toata perioada folosintei gratuite a terenului.

CAP. V. SANCTIUNI
Art. 39. Incalcarea prevedrilor art. 3, alin (2) din Legea nr. 15/2003 de catre solicitant, prin nedeclararea ca detin sau au detinut in proprietate o locuinta ori un teren pe care se poate construi o locuinta, constituie infractiune de fals in declaratii si se pedepseste potrivit codului penal. 
Art. 40. Inregistrarea tardiva, precum si nedepunerea tuturor documentelor in termenul de 30 de zile calendaristice, calculate de la data solicitarilor necesare in vederea solutionarii cererilor va conduce la respingerea dosarului depus in vederea atribuirii. 
Art. 41 Neplata obligatiilor fata de bugetul local, indiferent de natura acestora – nu intra in Comisia de analiza, dosarul fiind respins.
Art.42. Constituie contraventii, conform prevederilor prezentului regulament, savarsirea urmatoarelor fapte, daca nu sunt comise in astfel de conditii incat potrivit legii penale sa fie considerate infractiuni:
 a) ocuparea abuziva a parcelelor de teren destinate atribuirii, 
              amenda contraventionala: de la 1000 la 10000 lei
b) nerespectarea amplasamentului, a suprafetei atribuite,
              amenda contraventionala: de la 1000 la 10000 lei
c) neimprejmuirea parcelei atribuite in termen de maxim 3 luni de la data semnarii Procesului Verbal de preluare a terenului,
              amenda contraventionala: de la 1000 la 10000 lei.
d) neefectuarea lucrarilor de intretinere a vegetatiei si a curateniei pe parcela atribuita,
              amenda contraventionala: de la 1000 la 10000 lei.
f) efectuarea de lucrari neautorizate pe parcela atribuita,
            amenda contraventionala: de la 1000 la 10000 lei.
Art.43. Pe langa sanctiunile contraventionale principale stabilite in prezentul regulament, se pot aplica si urmatoarele sanctiuni complementare:
a) pentru neinceperea lucrarilor autorizate in termen de 6 luni de la data atribuirii, retragerea dreptului de folosinta gratuita a terenului, rezilierea Contractului de comodat si revocare Hotararii de atribuire a terenului destinat construirii;
b) pentru ocuparea abuziva a parcelelor de teren destinate atribuirii in baza Legii nr. 15/2003 si efectuarea de lucrari neautorizate, desfiintarea tuturor amenajarilor si eliberarea amplasamentului de catre executant persoana fizica sau juridica. In cazul in care contravenientul nu se conformeaza, administratia locala poate desfiinta amenajarile effectuate pe cale administrativa, fara sesizarea organelor judecatoresti, urmand ca toate cheltuielile ocazionate de aceasta desfiintare sa fie suportate de catre contravenient.
Art.44. Constatarea contraventiilor si aplicarea sanctiunilor se fac de catre personalul compartimentelor de specialitate.
CAP. VIII Reglementari fiscale
Art.45. Beneficiarii atribuirii in folosinta gratuita a parcelelor in vederea construirii de locuinte in conditiile prezentului regulament si a Legii nr. 15/2003 vor achita la Compartimentul Taxe si impozite impozitul pe teren pe toata durata folosintei terenului. Valoarea impozitului pe teren este stabilita prin Hotararea Consiliul Local privind impozitele si taxele locale.






CRITERII SUPLIMENTARE DE SELECTIE A SOLICITANTILOR DE LOTURI DE TEREN PENTRU CONSTRUIREA DE LOCUINTE

CRITERII PUNCTAJ 

1. STARE CIVILA ACTUALA 
1.1. Necasatorit – 1.0 puncte 
1.2. Parinte singur cu un copil in intretinere – 1.5 puncte
1.3. Parinte singur cu mai multi copii in intretinere – 2.0 puncte 
1.4. Casatorit – 2.5 puncte 
1.5. Casatoriti cu copil in intretinere – 3.0 puncte 
1.6. Casatorit cu mai multi copii in intretinere  - 3.5 puncte

CRITERII DE DEPARTAJARE IN CAZ DE EGALITATE 
2.1. In caz de egalitate perfecta se va utiliza ca si criteriu subsidiar varsta medie exprimata in luni de zile a sotilor, in favoarea celei mai mari. 
2.2. Repartizarea loturilor se va face in functie de prezentarea dovezii ca beneficiarul dispune de materialele necesare construirii imobilului, cat si a punctajului obtinut in functie de optiune. 

